Penanggal pelekat

Penanggal pelekat ialah bahan yang digunakan untuk menanggalkan atau melucutkan pelekat termasuk sisa-bakinya yang melekat pada permukaan.

 Ikhtisar 
Penanggal pelekat digunakan untuk memecahkan lapisan gam yang melekat supaya ia boleh dilucutkan atau ditanggalkan daripada permukaan dengan mudah. Formulasi penanggal pelekat mungkin direka bentuk untuk menanggalkan semua jenis pelekat yang digunakan atau untuk mengatasi ikatan tertentu. Banyak tujuan am penanggal adalah untuk mengeluarkan sisa-baki pelekat dari pita pelekat yang masih menempel pada permukaan.

 Formulasi 
Penanggal pelekat kebiasaanya berasaskan pelarut organik, yang mana ia boleh melarutkan atau melembutkan banyak polimer pelekat yang sememangnya tidak larut apabila dilarutkan di dalam air. Ia juga mungkin mengandungi agen pembentuk gel bagi meningkatkan kelikatan agar produk melekat pada kawasan yang akan dirawat dan bukannya lari ke permukaan. Pelarut yang biasa digunakan termasuk d-limonena, alkana alifatik, dan aseton. 

Heptana juga digunakan sebagai penanggal pelekat oleh pengumpul setem. Sejak tahun 1974, Perkhidmatan Pos Amerika Syarikat (United States Postal Service) telah mengeluarkan setem swapelekat pada sampul surat yang dipos. Ia telah menyukarkan sesetengah pengumpul sukar untuk mengasingkan setem swapelekat daripada sampul surat melalui kaedah tradisional iaitu merendamkannya ke dalam air. Produk berasaskan heptana, seperti Bestine, serta produk berasaskan limonena, kian menjadi pelarut yang popular untuk menanggalkan setem dengan lebih mudah.

 Rujukan 

Kategori:Produk pembersih
Kategori:Pelekat